बोले- 12 घंटे की कड़ी मेहनत ही सक्सेस मंत्र; दिल्ली से करेंगे MBBS
NEET यूजी के नतीजे मंगलवार देर रात जारी किए गए। एग्जाम में जयपुर के पार्थ खंडेलवाल ने देशभर में 10th रैंक हासिल की है। पार्थ को 715 नंबर मिले हैं। दैनिक भास्कर से बातचीत में पार्थ ने कहा कि अगर संगति अच्छी होती है। तोSaid- Sister inspired, I want to become a doctor of neuro or cardiology
NEET-UG का रिजल्ट मंगलवार देर रात जारी किया गया। जयपुर के पार्थ खंडेलवाल ने देशभर में 10th रैंक हासिल की है। पार्थ को 715 नंबर मिले हैं। दैनिक भास्कर से बातचीत में पार्थ ने कहा कि अगर संगति अच्छी होती है तो आपका सब अच्छा होगा। मुझे अच्छी फैमिली, दोस्त और टीचर्स मिले। उसी का नतीजा है आज मेरी 10th रैंक आई है।
पार्थ जयपुर के बनीपार्क में रहते हैं। उनके पिता सुधीर खंडेलवाल ड्राई फ्रूट्स के व्यापारी हैं। मां ऋतु खंडेलवाल गृहिणी हैं।
पार्थ ने बताया कि मेरी बड़ी बहन जाह्नवी खंडेलवाल ने मुझे इंस्पायर किया है। वह एसएमएस मेडिकल कॉलेज (जयपुर) से एमबीबीएस कर रही हैं। उन्हें देख मैंने भी NEET की तैयारी शुरू की थी। मुझे लगता है कि सिर्फ हार्डवर्क और रेगुलर स्टडी ही सक्सेस का मंत्र है।
पार्थ ने बताया- मैं सुबह 10 बजे एलन इंस्टीट्यूट जाता था और रात 10 बजे तक वहीं रहता था। वहां फैकल्टीज का बहुत सपोर्ट मिला। मैं पढ़ाई घड़ी देखकर नहीं करता। लगता था कि किसी टॉपिक को पढ़े हुए टाइम हो गया तो उसे ही पढ़ने लग जाता था। दोस्तों से बात करके रिफ्रेश हो जाता हूं। कभी सब्जेक्ट की बातें तो कभी हंसी-मजाक मुझे रिचार्ज कर देते हैं।
उन्होंने कहा कि मैं एनटीएसई स्कॉलर रहा हूं, स्टेज-1 ओवरऑल 33वीं रैंक प्राप्त की। एसटीएसई स्टेज-2 में रैंक-1 प्राप्त की। बायोलॉजी मेरी स्ट्रॉन्ग है, इसलिए नीट देने का मन बनाया। मैं अपनी विफलता से प्रेरित होता हूं। एक एग्जाम में मेरी पर्सेंटेज कम आई। सबसे लो स्कोर होने के बाद मैंने और अधिक मेहनत करने का संकल्प लिया और इसके बाद कभी स्कोर कम नहीं आने दिया। मैं दिल्ली एम्स से एमबीबीएस करना चाहता हूं। इसके बाद न्यूरो या कार्डियोलॉजी में जाना चाहता हूं।
11.45 लाख स्टूडेंट्स क्वालिफाई हुए
NEET-यूजी में देशभर में कुल 20.38 लाख स्टूडेंट्स में से 11.45 लाख स्टूडेंट्स क्वालिफाई हुए हैं। यूपी से 1.39 लाख, महाराष्ट्र से 1.31 लाख और राजस्थान से 1 लाख से अधिक स्टूडेंट्स क्वालिफाई हुए हैं।
नेशनल टेस्टिंग एजेंसी (NTA) यह टेस्ट लेती है। NEET-यूजी मेडिकल कॉलेजों में एडमिशन के लिए होती है। देश के 499 शहरों के चार हजार से ज्यादा सेंटर्स पर 7 मई को यह परीक्षा हुई थी। भारत के अलावा 14 अन्य देशों में भी इसका आयोजन किया था। मणिपुर में हिंसा के चलते वहां के स्टूडेंट्स के लिए अलग से 6 जून को टेस्ट लिया गया था।
कैटेगरीवाइज परिणाम के साथ ही कैटेगरीवाइज कटऑफ लिस्ट भी जारी की गई है। स्टूडेंट्स परीक्षा का परिणाम तीन वेबसाइट्स पर देख सकते हैं।
neet.nta.nic.in
neetresults.nic.in
nta.ac.in
7 मई और 6 जून दोनों NEET-UG के लिए ऑन्सर की भी जारी की गई है। इसमें स्टूडेंट्स रिस्पाॅन्स और OMR कॉपीज भी हैं।
पर्सेंटाइल स्कोर यानी क्या...
नेशनल टेस्टिंग एजेंसी (NTA) की वेबसाइट पर मौजूद जानकारी के अनुसार किसी स्टूडेंट का NTA पर्सेंटाइल स्कोर यह बताता है कि उस परीक्षा में शामिल होने वाले कितने प्रतिशत स्टूडेंट्स के मार्क्स उससे कम आए हैं। यही वजह है कि हर सेशन के टॉपर को 100 पर्सेंटाइल मिलते हैं।
पर्सेंटेज और पर्सेंटाइल में अंतर भी समझ लीजिए
पर्सेंटेज का मतलब, हर सब्जेक्ट में 100 में से स्टूडेंट को कितने मार्क्स मिले हैं। जबकि, पर्सेंटाइल का मतलब होता है कि कितने प्रतिशत स्टूडेंट्स के मार्क्स आपसे कम हैं। मान लीजिए कि आपने 90% स्टूडेंट्स के ज्यादा मार्क्स हासिल किए हैं तो आपका पर्सेंटाइल 90% होगा।